CELEX: 32019D1220(01)
Language: el
Date: 2019-12-19 00:00:00
Title: Απόφαση του Συμβουλίου της 19ης Δεκεμβρίου 2019 για το διορισμό ενός μέλους του Ευρωπαϊκού Συμβουλευτικού Φορέα για τη Διακυβέρνηση στον Τομέα της Στατιστικής2019/C 428/05

20.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 428/5
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 19ης Δεκεμβρίου 2019
         για το διορισμό ενός μέλους του Ευρωπαϊκού Συμβουλευτικού Φορέα για τη Διακυβέρνηση στον Τομέα της Στατιστικής
         (2019/C 428/05)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση αριθ. 235/2008/ΕΚ του Ευρωπαϊκού Κοινοβουλίου και του Συμβουλίου της 11ης Μαρτίου 2008 για τη θέσπιση του Ευρωπαϊκού Συμβουλευτικού Φορέα για τη Διακυβέρνηση στον Τομέα της Στατιστικής (1), και ιδίως το άρθρο 3 παράγραφος 5,
         Έχοντας υπόψη τη γνώμη της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Με την απόφαση της 18ης Δεκεμβρίου 2017 (2), το Συμβούλιο διόρισε τρία μέλη του Ευρωπαϊκού Συμβουλευτικού Φορέα για τη Διακυβέρνηση στον Τομέα της Στατιστικής («φορέας») για θητεία διάρκειας τριών ετών από την 1η Φεβρουαρίου 2018.
                  
               
                     (2)
                  
                  
                     Ένα από τα τρία μέλη του φορέα που διορίστηκαν από το Συμβούλιο, ο κ. Jaume GARCIA, παραιτήθηκε πριν από τη λήξη της διάρκειας της θητείας του.
                  
               
                     (3)
                  
                  
                     Ως εκ τούτου, πρέπει να διοριστεί νέο μέλος του φορέα,
                  
               
                     (4)
                  
                  
                     Σύμφωνα με το άρθρο 3 παράγραφος 2 της απόφασης αριθ. 235/2008/ΕΚ, τα μέλη του Φορέα επιλέγονται μεταξύ εμπειρογνωμόνων με εξαιρετική ικανότητα στον τομέα της στατιστικής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Priit POTISEPP διορίζεται μέλος που θα εκπροσωπεί το Συμβούλιο στον Ευρωπαϊκό Συμβουλευτικό Φορέα για τη Διακυβέρνηση στον Τομέα της Στατιστικής, για θητεία διάρκειας τριών ετών.
         
         
            Άρθρο 2
            Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 19 Δεκεμβρίου 2019.
            
               
                  Για το Συμβούλιο
               
               
                  Η Πρόεδρος
               
               K. MIKKONEN
            
         
         
            (1)  ΕΕ L 73 της 15.3.2008, σ. 17.
         
            (2)  Απόφαση του Συμβουλίου, της 18ης Δεκεμβρίου 2017, για τον διορισμό τριών μελών του Ευρωπαϊκού Συμβουλευτικού Φορέα για τη Διακυβέρνηση στον Τομέα της Στατιστικής (ΕΕ C 439 της 20.12.2017, σ. 5).